Bubamare su ovaj tjedan iskoristile povoljno vrijeme i istražile cvijeće koje raste na livadi. Promatrale su poljski mak, tratinčice, maslačke, različak, a svaki od ovog cvijeća pokušali smo pronaći na našem igralištu. Povećalom i svjetlosnim stolom istraživali smo svojstva cvijeća, promatrali oblik, boje i mirise. Od tijesta smo izrađivali poljski mak, a nježnost tratinčice dočarali smo slikajući je prstima. Proučavali smo i enciklopedije kako bismo otkrili kako raste cvijeće, a neke smo i posadili u teglice pa ćemo u našoj sobi imati i malu livadu.